laion/Wikipedia-Exotic huggingface dataset:
האשמים (סרט, 2018)

האשמים (בדנית: Den skyldige) הוא סרט מתח דני משנת 2018, שכתב וביים גוסטב מולר. הסרט זכה בפרס הקהל בפסטיבל סאנדנס 2018, והיה גם המועמד הדני לסרט הזר הטוב ביותר בטקס פרסי האוסקר ה-91 (ובסוף לא נכנס לרשימת המועמדים הסופית). בשנת 2021 נפליקס הוציאו עיבוד אמריקאי לסרט בשם "האשמה" בכיכובו של ג'ייק ג'ילנהול. עלילת הסרט מתרחשת במיקום אחד: מוקד חירום של משטרת קופנהגן, במהלך לילה אחד. בסרט מופיעה דמות יחידה, ומרבית הדמויות האחרות נשמעות רק בקולן. גיבור הסרט הוא אסגר הולם, קצין משטרה שעובד במשמרת לילה במוקד החירום. הוא בלש ותיק ומנוסה, שנאלץ לאייש את המוקד עד לסיום הליך משמעתי שמתנהל נגדו. הוא מקבל שיחת חירום מאישה שטוענת שנחטפה, ובאמצעות הטלפון בלבד הוא יוצא למרוץ נגד הזמן כדי להציל אותה. יאקוב סדררגרן בתפקיד אסגר הולם ג'סיקה דינאג' בתפקיד איבן אוסטרגארד (קול בלבד) עומר שרגאווי בתפקיד ראשיד (קול בלבד) יוהאן אולסן בתפקיד מיכאל ברג (קול בלבד) קטינקה אוורס-יאנסן בתפקיד מטילדה אוסטרגארד (קול בלבד) יאקוב לומאן בתפקיד בו (קול בלבד) סימון בנביירך בתפקיד ניקולאי ינסן (קול בלבד) לורה ברו בתפקיד טניה בריקס (קול בלבד) מורטן טונבו בתפקיד טורבן הסרט קיבל ביקורות טובות באתר הסקירות Rotten Tomatoes: "מלוטש, משוחק היטב ובנוי באופן אינטליגנטי, מותחן מעולה, בעל עוצמה רבה תוך שימוש בקומץ של מרכיבים קולנועיים בסיסיים ויעילים". שבחים רבים קיבל השחקן יאקוב סדרגרן בתפקיד אסגר. "סדרגרן מצוין בתפקיד השוטר השקול והרגוע לכאורה, שלכוד במשרד וכל הזמן חושב איך להשיג את התשובות הנדרשות מבני שיחו המעורערים", נכתב בגלובס ובטיים אאוט. את עבודתו של הבמאי מולר, שזו יצירת הביכורים שלו, העריך יאיר רוה "די וירטואוזיית". ארז דבורה מציין ש"הסרט הוא דוגמה מרשימה לאופן בו ניתן לנצל את המגבלות הכפויות של צמצום במקום ובמספר הדמויות כדי להעצים את בניית המתח" "האשמים", במסד הנתונים הקולנועיים IMDb (באנגלית) "האשמים", באתר AllMovie (באנגלית) "האשמים", באתר Rotten Tomatoes (באנגלית) "האשמים", באתר Box Office Mojo (באנגלית) "האשמים", באתר Metacritic (באנגלית) "האשמים", במסד הנתונים הקולנועיים KinoPoisk (ברוסית) אבנר שביט‏, "האשמים": מותחן אפקטיבי והישג קולנועי מרשים, ובכל זאת מדובר בפספוס, באתר וואלה, 1 בפברואר 2019 ארז דבורה, ביקורת סרט: "האשמים" ירתק וימתח אתכם - עם גיבור אחד בלבד, באתר ynet, 3 בפברואר 2019 עופרה עופר אורן, "האשמים": רוצו לראות, בבלוג "סופרת ספרים", 7 בפברואר 2019(הקישור אינו פעיל) ביקורת סרט: "האשמים" ירתק וימתח אתכם - עם גיבור אחד בלבד, באתר ynet, 3 בפברואר 2019 יאיר רוה, הסרט “האשמים”: רב־סרן שמועתי, באתר כלכליסט, 3 בפברואר 2019 The Guilty, Rotten Tomatoes אור סיגולי, ‏את המותחן המצוין הזה האוסקר לא צריך היה להשמיט, באתר גלובס, 1 בפברואר 2019 מאת יעל שוב, "האשמים": מה קורה כשהצופים יודעים רק מה שיודע הגיבור?, באתר טיים אאוט, ‏2019-01-31
ריהוט אנושי

ריהוט אנושי או פורניפיליה הוא מונח מתחום ה-BDSM, המתאר בני אדם המשמשים בתפקידי רהיטים עבור אדם אחר, כגון מגש, הדום, כיסא, שולחן, ארון או פריט אחר. דוגמאות לרהיטים אנושיים מופיעות באמנות המודרנית ובתעשיית הפורנוגרפיה. האנשים המשמשים כדוגמנים בתחום הריהוט האנושי עשויים להיות עירומים או עירומים למחצה, על מנת להוסיף משיכה ארוטית ואסתטית ליצירה. הפסלונים של האמן אלן ג'ונס (אנ') שנעשו ב-1969, המציגים נשים עירומות למחצה בתפקידי הרהיטים, הן דוגמה קלאסית לתיאורה של פורניפיליה כאמנות. במחזה "נכנע ומנוצח" של המחזאי הישראלי חנוך לוין, אחד הגברים משמש בתור שרפרף לגברת בביתה. המונח פורניפיליה נטבע על ידי אמן הקשירות ג'ף גורד אשר התמחה בג'אנר זה וכן ניהל את האתר "House of Gord" העוסק בנושא. פורניפיליה ברבות מהמקרים כרוכה בכך שהרהיט האנושי יהיה קשור בחוזקה ללא יכולת לזוז, כאשר הוא צפוי להישאר במצב נייח זה לתקופה ממושכת. לעיתים קרובות יחובר לרהיט האנושי גם מחסום פה, כך שהוא לא יוכל לדבר או להשמיע קולות וכן לעיתים הוא יהיה מוצב בעמדה לא נוחה ואף מסוכנת. בהרבה מיצירות הרהיטים האנושיים של ג'ף גורד היה שימוש גם בויברטורים. על מנת לשמור על בטיחות נאותה בזמן הסשנים המערבים פורניפיליה מסוג זה, נדרש מהשולט לבצע בדיקות תכופות לרווחתו של הכנוע. Martin Gayford, ‏Allen Jones: The day I turned down Stanley Kubrick, The Telegraph, 8 October 2007 חנוך לוין "נכנע ומנוצח", תמונה 23 "Jeff Gord Interview". 24 באוקטובר 2007. אורכב מ-המקור ב-22 באפריל 2009. נבדק ב-12 במאי 2009. {{cite web}}: (עזרה) "The kinks of virtual men". The Times of India. 15 באפריל 2007. נבדק ב-14 באוקטובר 2010. {{cite news}}: (עזרה)
Tonta

"Tonta" (בעברית: "מטופש") הוא סינגל שהוקלט על ידי הצמד הלטיני ר.ק.מ & קני-ווי ביחד עם זמרת הרגאטון הדומיניקנית נאטי נטשה. השיר יצא לאור ב-9 בפברואר 2018, כסינגל שלא מתוך אלבום, על ידי חברת התקליטים פינה רקורדס. השיר הגיע למקום ה-29 במצעד סוף השנה שברפובליקה הדומיניקנית. השיר נכתב על ידי נאטי נטשה, רפאל פינה ור.ק.מ & קני-ווי ומפיקו טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני; שני סגנונות אלו מאפיינים שירים נוספים של ר.ק.מ & קני-ווי ונטשה. שיתוף פעולה זה, הוא הראשון של הצמד עם נטשה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות. הווידאו קליפ הנלווה שיצא עבור השיר פורסם ב-9 בפברואר 2018 בערוץ היוטיוב של פינה רקורדס. בתחילת הקליפ ניתן לראות את נאטי נטשה על במה, בתוך בר. לאחר מכן, ניתן לראותה רוקדת על מיטה אשר נמצאת בתוך גינה. לאורכו של הקליפ, היא מבצעת את מילות השיר, בעת שהצמד מבצע תנועות ריקוד שונות. נכון ליוני 2020, מונה הצפיות של הקליפ עומד על למעלה מ-430 מיליון צפיות. מידע על הסינגל "Tonta" באתר מיוזיק בריינז סרטון השיר "Tonta" באתר יוטיוב RKM & Ken-Y (Ft. Natti Natasha) – Tonta (באנגלית), נבדק ב-2020-05-14 Tonta - Single by RKM & Ken-Y & Natti Natasha (באנגלית אמריקאית), נבדק ב-2019-01-13 - monitorLATINO, Top Digital monitorLATINO RKM & Ken-Y (Ft. Natti Natasha) – Tonta (באנגלית), נבדק ב-2019-01-13 Pina Records, Rkm & Ken-Y ❌ Natti Natasha - Tonta [Official Video], נבדק ב-2019-01-13 Tonta, נבדק ב-2020-05-14 Pina Records, Rkm & Ken-Y ❌ Natti Natasha - Tonta [Official Video], נבדק ב-2019-01-13 2018-10-05, Billboard (בספרדית)
שארל-פרנסואה דוביני

שארל-פרנסואה דוביני (בצרפתית: Charles-François Daubigny;‏ 15 בפברואר 1817 – 19 בפברואר 1878) היה צייר צרפתי. שארל-פרנסואה דוביני נולד בפריז למשפחת ציירים. הוא למד את אמנות הציור מאביו, הצייר אדמונד פרנסואה דוביני, ומדודו פייר דוביני שהיה צייר מינאטורות. בילדותו נשלח על ידי משפחתו לחיות בכפר ולמנדואה, שעל גדות הנהר אואַז מצפון מערב לפריז. הוא שהה שם שנים מספר ואהבתו לטבע השאירה עליו את רישומה במשך כל ימי חייו. ב-1831–1832 עבד במוזיאון הלובר בפריז והעתיק את ציוריהם של יאקוב ואן רויסדאל ושל ניקולא פוסן.[דרוש מקור] ב-1836 נסע לאיטליה, וביקר ברומא, פירנצה, פיזה וג'נובה. ב-1838 החל להציג את תמונותיו בתערוכה בפריז. ב-1843 התגורר בכפר ברביזון שבפאתי יער פונטנבלו (על שמו קרויה אסכולת ברביזון), והחל לצייר בחיק הטבע. ב-1852 פגש בצייר ז'אן-בטיסט קאמי קורו, ושניהם נסעו לצייר יחדיו ברחבי צרפת ושווייץ. ב-1857 החל דוביני לצייר את מראות הנהר אואַז בסביבות הכפר אובר סור אואז, שליד כפר ילדותו ולמנדואה. ציורים אלה נעשו מעל סיפון סירתו שאותה הפך לסטודיו. מכאן ואילך חל שינוי בסגנון ציורו, וסגנון זה הותקף על ידי מבקרי האמנות כ- "התרשמות" (Impression). אף על פי כן, ציוריו זכו להערכה רבה, וב-1859 הוענק לו אות לגיון הכבוד. ב-1865 נתמנה לחבר השופטים של התערוכה בפריז. בתפקידו זה תמך בהצגת תמונותיהם של חבריו הצעירים קאמי פיסארו, קלוד מונה, אלפרד סיסלי ואדגר דגה. דוביני נפטר בפריז ב-1878, ועל פי צוואתו נקבר ליד ידידו קאמי קורו בבית העלמין פר לשז שבפריז. ערב על הנהר אואַז (1865) סירה על הנהר אואַז (1865) נוף ליד פונטואז (1866) נקודת המפגש של הנהרות סן ואואַז (1868) נוף בשלג, ולמנדואה (1875) מדיה וקבצים בנושא שארל-פרנסואה דוביני בוויקישיתוף שארל-פרנסואה דוביני, באתר אנציקלופדיה בריטניקה (באנגלית) שארל-פרנסואה דוביני, באתר "Find a Grave" (באנגלית) שארל-פרנסואה דוביני, באתר Discogs (באנגלית)
לה ריטה מיצוקו

לֶה ריטה מיצוּקוֹ (בצרפתית: Les Rita Mitsouko) היו להקת פופ רוק צרפתית מורכבת מצמד מוזיקאים: נגן הגיטרה פרד שישן (Fred Chichin, ‏ 1 במאי 1954 - 28 בנובמבר 2007 ) והזמרת קתרין רנז'ה (Catherine Ringer, ילידת 18 באוקטובר 1957). הם הופיעו לראשונה תחת השם הזה במועדון ז'יבוס בפריז בשנת 1980. הם הפכו בהמשך לאחת מהתופעות המוזיקליות המוערכות ביותר בצרפת. סינגל הבכורה שלהם "Marcia Baila" שהופק על ידי קוני פלנק, הגיע למקום השני במדרג הסינגלים בצרפת בשנת 1984. אחר כך הם שיתפו פעולה עם המפיק טוני ויסקונטי ביצירת שני אלבומים:No Comprendo ו־Marc & Robert. בהמשך "Singing in the Shower" שבוצע יחד עם ספארקס הפך ללהיט בצרפת והושמע תכופות בתחנות הרדיו לריקודים בארצות הברית בשנת 1988. איגי פופ שיתף איתם פעולה ב-Système D ושר יחד עם קתרין רנז'ה ב-"My Love Is Bad" קיום הלהקה הסתיים עם בשנת 2007 עם מותו של פרד שישן מסיבוכים של סרטן. קתרין רנז'ה יצא לסיור הופעות תחת הכותרת "קתרין רנז'ה שרה לה ריטה מיצוקו ויותר" ופרצה בקריירה של זמרת סולו. קתרין רנז'ה ופרד שישן נפגשו בפריז בשנת 1979. שישן היה בעבר נגן הגיטרה של להקת הרוק הצרפתית "גזולין" ויצא זה עתה מכלא אחרי פרשת סמים. קתרין רנז'ה השתתפה אז כזמרת בקומדיה המוזיקלית Flashes rouges מאת מארק'או (Marc'O) וז'נבייב ארווה. כשהם מחוסרי פרנסה עזבו שניהם את מסגרתם הקודמת ואחרי שבוע של חזרות ביחד הציע שישן לרנז'ה להקים איתו צמד רוק. תחת שם העט ספרא Sprats הם הלחינו את שיריהם הראשונים והופיעו בברים, במסעדות והאולמות קטנים, כמו "ז'יבוס" ב-1980 הלחינו וביצעו את שיר הנושא 'Aux limites de la mer במחזה של ארמנדו ליאמס בבימוי קתרין דאסטה ועם מרגיה מורטו. ב-1981 הם אימצו את השם Rita Mitsouko ויצאו לסיורם הראשון בארצות הברית כלהקת חימום של הלהקה הניו יורקית Indoor Life. הם חתמו על החוזה הראשון שלהם עם בית התקליטים וירג'ין צרפת והוציאו את התקליט 45 T הראשון - Minuit dansant. הצמד ביצע בהמשך את המוזיקה למופע הריקוד Pôle à pôle, עם הרקדנים מרי-כריסטין גאורגיו ואלן ביפאר לרגל ביאנלת המחול בליון ב-1983. 1984 - Rita Mitsouko 1986 - No Comprendo 1988 - Marc & Robert 1993 -Système D 2000 - Cool Frénésie 2002 -La Femme trombone 2007 - Variéty מדיה וקבצים בנושא לה ריטה מיצוקו בוויקישיתוף אתר האינטרנט הרשמי של לה ריטה מיצוקו לה ריטה מיצוקו, ברשת החברתית פייסבוק לה ריטה מיצוקו, ברשת החברתית אינסטגרם לה ריטה מיצוקו, סרטונים בערוץ היוטיוב באתר הסרטים IMDb
מחלף לקייה

מחלף לקייה הוא מחלף בנגב הממוקם צפונית ליישוב לקייה וקרוי על שמו, ומחבר בין כביש 6, כביש 31 וכביש 358. הוא נפתח לתנועה באפריל 2016 עם פתיחת קטע כביש 6 בינו לבין מחלף להבים. המחלף הוא מחלף יהלום כאשר הצמתים במחלף הם מעגלי תנועה. החיבור בין כביש 31 לכביש 358 עובר בגשר מעל לכביש 6. קטע כביש 31 שיוצא מהמחלף משמש את היישוב לקייה בעיקר. נהגים הרוצים להמשיך מזרחה לכיוון ערד וים המלח יכולים לעשות זאת בדרך יותר מהירה, עם המשך עם כביש 6 ויציאה לכביש 31 במחלף שוקת. החברה הלאומית לדרכים בישראל
אלכסנדר קלשצ'נקו

אלכסנדר קלשצ'נקו (נולד ב-2 בנובמבר 1995, ולאדיקווקז, צפון אוסטיה, רוסיה) הוא כדורגלן רוסי, המשחק בתפקיד בלם בקבוצת טום טומסק מליגת הכדורגל הלאומית של רוסיה. מ-2012 עד 2013, הוא שיחק בקבוצת הנוער של אלאניה וגם שיחק משחק אחד בגביע הרוסי. בשנים 2013-2014, הוא שיחק במועדון אלאניה-ד' באליפות ה-PFL ושיחק 17 משחקים. באוגוסט 2014 הוא עבר לקובאן כשבעונת 2014/15 הוא שיחק 29 משחקים והבקיע 3 שערים עבור נבחרת הנוער של הקבוצה מקרסנודאר. את הופעת הבכורה שלו בהרכב הקבוצה הבוגרת בקובאן עשה ב-23 בספטמבר 2015 במשחק הגביע נגד שיניק ירוסלבל ואת הופעת הבכורה שלו בפרמייר ליג הרוסי ערך ב -24 באוקטובר, כשעלה כמחליף במקומו של סרגיי טקאצ'יוב בדקה ה -76 של המשחק מול מורדוביה . בעונת 2015/16 הוא השתתף בחמישה משחקים בקובאן בליגת העל הרוסית בכדורגל . בעונה הבאה הועבר לקבוצת המילואים של "קובאן" — "קובאן-2 ". בעונת 2016/17, הוא שיחק בעיקר באליפות ה-PFL, אבל הוא גם לקח חלק בחמישה משחקים של הקבוצה הבוגרת באליפות FNL . בעונת 2017/18, הושאר בקבוצה הבוגרת ושיחק עבורה 28 משחקים, עד לפירוק הקבוצה. בקיץ 2018 הוא עבר למועדון הכדורגל "טום", כשהוא חתם על חוזה לשנתיים. הוא עשה את הופעת הבכורה שלו במדי טום ב-17 ביולי 2018 במשחק נגד פאקל וורונז'. אלכסנדר קלשצ'נקו, באתר Transfermarkt אלכסנדר קלשצ'נקו, באתר Soccerway אלכסנדר קלשצ'נקו, באתר WorldFootball.net אלכסנדר קלשצ'נקו, באתר FootballDatabase.eu "Статистика матча «Шинник» — «Кубань»". Официальный сайт РФПЛ. "Статистика матча «Мордовия» — «Кубань»". Официальный сайт РФПЛ. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר קלשצ'נקו".
מחלף להבים

מחלף להבים הוא מחלף בנגב הממוקם צפונית ליישוב להבים וקרוי על שמו, ומחבר בין כביש 6 לכביש 310. הוא נפתח לתנועה בספטמבר 2015 עם פתיחת קטע כביש 6 בינו לבין מחלף רהט. המחלף הוא מחלף יהלום כאשר הצמתים במחלף הם מעגלי תנועה חסרים. כביש 310 עובר בגשר מעל לכביש 6. מדיה וקבצים בנושא מחלף להבים בוויקישיתוף החברה הלאומית לדרכים בישראל
זאק סטפן

זאקרי (זאק) תומאס סטפן (באנגלית: Zackary Thomas Steffen, נולד ב-2 באפריל 1995) הוא כדורגלן אמריקאי המשחק בעמדת השוער בקבוצת קולורדו ראפידס ובנבחרת ארצות הברית. סטפן נולד בקוטסוויל, פנסילבניה. בגיל 19 הצטרף לקבוצת המילואים של פרייבורג ושימש כשוער השלישי בקבוצה הבכירה. ביולי 2016 חזר לארצות הברית וחתם על חוזה בקבוצת קולומבוס קרו מליגת ה-MLS. חודש לאחר מכן הושאל לקבוצת פיטסבורג ריברהונדס, בה שיחק עד לסיום העונה. בעונת 2017 הפך לשוערה הראשון שב לקלולמבוס קרו והיה לשוערה הראשון. בעונת 2018 נבחר לשוער העונה, לאחר ששמר על רשת נקייה במשך עשרה משחקים וספג רק 1.28 שערים בממוצע למשחק לאורך העונה. סטפן ההצטרף לקבוצת מנצ'סטר סיטי ביולי 2019, ובאותו קיץ כבר הושאל לפורטונה דיסלדורף מהבונדסליגה לעונה אחת. ביולי 2022 הושאל למידלסברו מהצ'מפיונשיפ. בינואר 2024 חזר לארצות הברית וחתם לשלוש שנים בקולורדו ראפידס. בשנת 2015 היה סטפן חלק מנבחרת ארצות הברית עד גיל 20 באליפות CONCACAF ובגביע העולם בכדורגל עד גיל 20. במאי 2016 זומן לראשונה לסגל הנבחרת הבוגרת, אך לא שותף במשחקים. בינואר 2018 קיבל זימון נוסף וערך את הבכורה במשחק ידידות מול נבחרת בוסניה והרצגובינה. ביוני אותה שנה הצטיין במשחק מול נבחרת צרפת כשעצר שבעה ניסיונות הבקעה, כולל שני ניסיונות בתוספת הזמן של המשחק, שהסתיים בתוצאה 1–1. מדיה וקבצים בנושא זאק סטפן בוויקישיתוף זאק סטפן, ברשת החברתית אקס (טוויטר) זאק סטפן, ברשת החברתית אינסטגרם זאק סטפן, באתר Transfermarkt זאק סטפן, באתר Soccerway זאק סטפן, באתר BDFutbol זאק סטפן, באתר WorldFootball.net זאק סטפן, באתר National Football Teams זאק סטפן, באתר FootballDatabase.eu זאק סטפן, באתר ESPN Zack Steffen is moving up the ladder in Germany with Freiburg, Top draw Soccer Crew add U.S. U-23 goalkeeper Zack Steffen, SbiSoccer, 22 July 2016 Crew SC's Zack Steffen named 2018 Allstate MLS Goalkeeper of the Year, 6 November 2016 Columbus Crew SC reaches historic 2019 secondary transfer window agreement for goalkeeper Zack Steffen, 11 December 2018 סיבה לדאגה? רק 1:1 לצרפת מול ארצות הברית, באתר ONE‏, 9 ביוני 2018
וולטרס פרידנברגס

וולטרס פרידנברגס (בלטבית: Valters Frīdenbergs; 26 באוקטובר 1987 - 17 באוקטובר 2018) היה זמר לטבי. פרידנברגס נולד בריגה, לטביה, ולמד בגימנסיה של ריגה, לאחר מכן גם למד תקופה באוניברסיטת לטביה, הוא החל את הקריירה המוזיקלית שלו כחבר בלהקת "Dzeguzīte". בשנת 2005 נבחר לייצג את לטביה באירוויזיון 2005 ביחד עם קרליס בומייסטרס כצמד "וולטרס וקאז'ה" עם השיר "המלחמה עוד לא נגמרה" שכתב מרטינש פריימאניס, הם עלו לגמר התחרות, ודורגו לבסוף במקום החמישי. הוא ניסה לייצג את לטביה באירוויזיון 2009 בהופעת סולו, אך לא עבר את חצי הגמר של התחרות הלאומית, הוא ביצע מספר שנים פרשנות לטלוויזיה הלטבית עבור תחרות האירוויזיון. מ-2008 ועד 2011 היה חבר במפלגה הפוליטית "Latvia's First Party/Latvian Way". וולטרס פרידנברגס, באתר MusicBrainz (באנגלית) וולטרס פרידנברגס, באתר Discogs (באנגלית) [1] Eirovīziju vairs nekomentēs Streips; Latvijas balsojumu paziņos Aisha, nra.lv (בלטבית) (ארכיון)
רולס-רויס דאוון

רולס-רויס דאון (באנגלית: Rolls-Royce Dawn) היא מכונית סלון בתצורת קבריולה מתוצרת יצרנית הרכב הבריטית רולס-רויס המיוצר משנת 2015 (שנת מודל 2016) ועד היום. 2 דלתות. 4 נוסעים (2+2). מנוע קדמי. מנוע הנעה אחורית. תאוצה בין 0 - 100 קמ"ש תוך 4.9 שניות. פליטת פחמן דו-חמצני - 330 גרם לק"מ. דגם ה"רולס-רויס דאוון" הוצג לראשונה בתערוכת המכוניות הבינלאומית. בפרנקפורט בשנת 2015. מחיר היחידה בבריטניה בשנת 2015: 250,000 לירה שטרלינג. "רולס-רויס דאוון", שנת 2017 "רולס-רויס דאוון", שנת 2016 "רולס-רויס דאוון" "רולס-רויס דאוון" - מבט לתא הנהג ו-לוח מחוונים "רולס-רויס דאוון" - מבט לתוך הרכב "רולס-רויס דאוון" "רולס-רויס דאוון" "רולס-רויס דאוון", שנת 2016 "רולס-רויס דאוון", שנת 2016 "רולס-רויס דאוון" "רולס-רויס דאוון" רולס-רויס רולס-רויס סילבר דאון רולס-רויס סילבר סראף רולס-רויס ריית (2013) מדיה וקבצים בנושא רולס-רויס דאוון בוויקישיתוף אתר האינטרנט הרשמי של רולס-רויס דאוון רולס-רויס דאוון, סרטון באתר יוטיוב "רולס-רויס דאוון" autocar.co.uk/car-news/motor-shows-frankfurt-motor-show/2016-rolls-royce-dawn-revealed-exclusive-studio-pictures "רולס-רויס דאוון" בתערוכת המכוניות הבינלאומית בפרנקפורט בשנת 2015 caradvice.com.au/380626/rolls-royce-dawn-unveiled "רולס-רויס דאוון" topgear.com/car-news/british/rolls-royces-new-dawn-glorious-ps250000-super-convertible
אוקזאורוס

אוקזאורוס (שם מדעי: Aucasaurus) הוא סוג של דינוזאור נכחד ממשפחת האבליזאוריים אשר חי בקרטיקון העליון לפני 83–90 מיליון שנה. הדינוזאור קרוי על שם המשקעים הפרהיסטוריים בהם נמצא: "אוקו מהואבו" (Auca Mahuevo). מאובני האוקזאורוס נמצאו בשנת 2002 בתצורות אנקלטו שבפטגוניה, ארגנטינה ושלדיו נמצאו שבורי גולגולת ועצמות גפיים. הוא היה קרובו של הקרנוטאורוס המוכר יותר שחי מאוחר ממנו ושל האבליזאורוס שחי לצידו והיה בעל מאפיינים דומים כמו ראשים קצרים חסרי קרניים וזרועות כמעט מנוונות וחסרות אצבעות רבות. הדינוזאור הגיע לאורך 6.1 מטרים ולמשקל 700 ק"ג, קטן יחסית לסוגים האחרים במשפחתו. הדינוזאור היה טורף או אוכל נבלות של דינוזאורים אחרים שחיו בארגנטינה הקדומה כמו טיטאנוזאורים שונים שנמצאו עם ביצים באזור. על חלק מהמאובנים שהשתמרו התגלו סימני מאבק שנוצרו לפני שהדינוזאור מת. האוקזאורוס מופיע בסדרה כוכב הדינוזאורים שם נראים מספר פרטים וביניהם פרט בשם "שפירית" שניזון בתחילה מחרקים ובהמשך הופך לאויב של הסלטזאורים וכמעט טורף את אחת הנקבות אך הנקבה פוגעת בו ומרסקת את גולגולתו. מדיה וקבצים בנושא אוקזאורוס בוויקישיתוף אוקזאורוס, באתר האנציקלופדיה של החיים (באנגלית) אוקזאורוס, באתר GBIF (באנגלית)
פירורפטור

פירורפטור (שם מדעי: Pyroraptor; מילולית: "שודד אש") הוא סוג של דינוזאור נכחד ממשפחת הדרומאוזאוריים אשר היה קרוב לולוצירפטור וחי באזור פרובאנס שבדרום צרפת לפני 70.6 מיליון שנה, בסוף הקרטיקון. מאובניו התגלו בשנת 2000 וכללו רק שלדים חלקיים. את שמו קיבל עקב התגלותו לאחר שרפת יער גדולה באזור בו נמצא - הר האולימפוס, שעל שמם קרוי שם המין. הוא בין הבודדים בתרופודים שהתגלו באזור כשקדם לו מאובן של מגלוזאורוס. הפירורפטור היה דרומזאור באורך של 1.6 מטר והיה דו-רגלי בעל טפרים קטלניים בקצוות רגליו והיה בעל רגליים בינוניות באורכם. הטפרים שלו הגיעו לאורך 6.5 ס"מ והיו כלי נשק קטלניים מאוד, אשר ננעצו בגולגולות או בצווארי הטרף וקרעו אותו. לדינוזאור היה זנב ארוך ששימש לאיזון וייתכן מאוד שהיה מכוסה נוצות בדומה לסוגים דומים במשפחה כמו המיקרורפטור או הסינאורניתוזאורוס. פירורפטור מופיע בתוכנית כוכב הדינוזאורים בפרק הרביעי בעוד פרט המכונה "פוד" נודד על בול עץ כדי לשרוד צונאמי ולצד פרט נוסף שנטרף בהמשך בידי אלאסמוזאורוס. הוא מצליח להגיע אל האי האטג הקדום, שם חיים דינוזאורים גמדיים, ביניהם הוא משגשג בתור טורף-על. בסרטי פארק היורה הפירורפטור מופיע בסרט עולם היורה: עולם חדש, ב"עמק ביוסין" על אגם קפוא. הפירורפטור מוצג מכוסה נוצות המתאים לשחייה מתחת למים והוא גדול בהרבה מהדינוזאור האמיתי. הוא תוקף את אוון וקאילה הנופלים לשטחו אך אלה מצליחים לברוח מהאגם שלו עד לתוך פיר מעלית. הוא מופיע גם במספר משחקי מחשב של הסדרה כמו Jurassic World: Alive ועולם היורה: המשחק. צעירי פירורפטור מופיעים גם בסדרה כוכב פרהיסטורי, בעודם מלקטים אמוניטים שמתו על החוף. מדיה וקבצים בנושא פירורפטור בוויקישיתוף פירורפטור, באתר האנציקלופדיה של החיים (באנגלית) פירורפטור, באתר GBIF (באנגלית)
צ'רי QQ6

צ'רי QQ6 (באנגלית: Chery QQ6) היא מכונית סופרמיני המוגדרת כמכונית עירונית, וקומפקטית מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2006–2010. בין השנים 2010 — 2013 יוצרה גרסה של דגם "צ'רי QQ6" שהייתה קרויה "Chery Cowin 1". מלבד לייצור דגמי "שרי QQ6" בסין, דגמי "צ'רי QQ6" יוצרו במצרים ובאיראן. 4 דלתות - סדאן. 5 נוסעים. שם קוד: S21. מנוע הנעה קדמית. מכל דלק: 45 ליטר. צמיגים: 175/60R14. דגמי יוצאו לצ'ילה, קולומביה, אוקראינה. 1.1 ליטר - מנוע "Chery" (אנ') מסוג "SQR472F". 1.3 ליטר - מנוע "Chery" מסוג "SQR473F". "Standard 1.1". "1.1 Comfort". "1.1 Luxury". "1.3 Comfort". "1.3 Luxury". "1.3 AT". "צ'רי QQ6" "צ'רי QQ6" "צ'רי QQ6" "צ'רי QQ6" "צ'רי QQ6" צ'רי QQme מדיה וקבצים בנושא צ'רי QQ6 בוויקישיתוף צ'רי QQ6, סרטון באתר יוטיוב צ'רי QQ6, סרטון באתר יוטיוב "צ'רי QQ6" אתר היצרן (Official website of Chery QQ6) "צ'רי QQ6" - מפרט ומידות chinaautoweb.com/car-models/chery-qq6 "צ'רי QQ6" באיראן משנת 2008 mehrnews.com/news/22905/Chinese-budget-car-S21-to-hit-Iran-market-early-08 "צ'רי QQ6" carfolio.com/search/results "צ'רי QQ6", מנוע 1.3 ליטר auto-chinese.com/chery/acteco-sqr473f-introductionspecifications
48 שעות ביממה

48 שעות ביממה (באנגלית: Hours a Day ‏48) הוא סרט קצר ישראלי משנת 1949 שהופק למען ארגון הדסה ומתאר את סיפורה של אחות מיילדת בבית החולים הזה בתקופה קריטית במלחמת העצמאות. היא מספרת על קורותיה במשך כל הסרט. הסרט מתחיל ומסתיים בלידה כסמל למדינת ישראל שזה אך נולדה. זה היה סרט הקולנוע הראשון שהופק במדינת ישראל. בתפקידים הראשיים משתתפים זרובבלה (בבלה) ששונקין וטולי רביב ששניהם השתתפו מקודם בלהקת החישטרון. שם הסרט נובע מרצף המאורעות הקשים שעוברים עליה כאילו יש ביממה 48 שעות. בזמן קצר מועלים נושאים כמו מלחמת העצמאות, ניצולי השואה, העלייה. בסרט נראים בתיה החרבים של ירושלים מיד לאחר המלחמה. בסרט מושמע מדי פעם המנון הפלמ"ח. בתחילת הסרט מופיעה הקדשה מטעם הדסה לרופאים, האחיות ושאר הצוות בבתי החולים של הדסה בירושלים, צפת ובאר שבע שעשו הכל למען תחייתה של מדינת ישראל. הסרט הועבר לארכיון שפילברג והועלה משם לאתר יוטיוב. נעמי (זרובבלה ששונקין) היא אחות מיילדת ומדריכה בבית החולים הדסה בירושלים. בין תלמידותיה נמצאת ניצולת שואה עם מספר על היד ואחת שחברתה נספתה בשיירת הדסה, אסון שמתואר בסרט. בעלה של נעמי, דוד, (טולי רביב) הוא מפקד בפלמ"ח. הוא יוצא עם לוחמיו לכבוש מוצב החולש על הדרך לירושלים. הערבים צולפים עליהם אבל הוא מאגף אותם בפעולה נועזת ומחסל אותם בזריקת רימון יד. נעמי עברה באירופה את תקופת השואה ביחד עם אחיה הקטן אברהם. הם נפרדו בנאפולי וכעת מגיע אברהם לנמל חיפה. נעמי מקבלת רשות לקבל את פניו עם ירידתו מהאנייה עם ילדים רבים אחרים. לאחר הפגישה הנרגשת היא מביאה את אברהם לקיבוץ אלונים וחוזרת עם האמבולנס לירושלים. בדרך הם מבחינים באיתות מאחד הקיבוצים ומסתבר שיש בו יולדת שחייבים לפנותה במהירות להדסה. האמבולנס נכנס לבית החולים ונעמי ממהרת להתכונן ללידה. באותו רגע נכנס ג'יפ עם פצוע ונעמי מבחינה שזה דוד. היא מתלבטת אם לעזור לו או להיכנס לחדר לידה ובוחרת באפשרות השנייה. רק לאחר הלידה המוצלחת היא ממהרת למיטתו של דוד שזה עתה יצא מחדר הניתוח ומאושרת להיווכח שהוא בסדר. ברקע נשמע המנון הפלמ"ח מפי הפלמחניקים שהגיעו לעיר. דיון עם זרובבלה ששונקין על 48 שעות ביממה, באתר יוטיוב 48 שעות ביממה, בערוץ יוטיוב